CELEX: 32016D0890
Language: ro
Date: 2016-06-06 00:00:00
Title: Decizia (PESC) 2016/890 a Consiliului din 6 iunie 2016 de modificare a Deciziei 2014/219/PESC privind misiunea PSAC a Uniunii Europene în Mali (EUCAP Sahel Mali)

7.6.2016   
            
            
               RO
            
            
               Jurnalul Oficial al Uniunii Europene
            
            
               L 149/6
            
         DECIZIA (PESC) 2016/890 A CONSILIULUI
   din 6 iunie 2016
   de modificare a Deciziei 2014/219/PESC privind misiunea PSAC a Uniunii Europene în Mali (EUCAP Sahel Mali)
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 28, articolul 42 alineatul (4) și articolul 43 alineatul (2),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:
   
               (1)
            
            
               La 15 aprilie 2014, Consiliul a adoptat Decizia 2014/219/PESC (1) privind misiunea PSAC a Uniunii Europene în Mali (EUCAP Sahel Mali).
            
         
               (2)
            
            
               La 18 ianuarie 2016, Consiliul a adoptat Decizia (PESC) 2016/50 (2) care stabilește o valoare de referință financiară pentru EUCAP Sahel Mali până la data de 14 ianuarie 2017.
            
         
               (3)
            
            
               EUCAP Sahel Mali ar trebui să ia măsuri consolidate de securitate, iar numărul personalului ar trebui să fie adaptat.
            
         
               (4)
            
            
               Decizia 2014/219/PESC ar trebui să fie modificată pentru a adapta valoarea de referință financiară pentru EUCAP Sahel Mali.
            
         ADOPTĂ PREZENTA DECIZIE:
   Articolul 1
   La articolul 14 din Decizia 2014/219/PESC, alineatul (1) se înlocuiește cu următorul text:
   
      „Valoarea de referință financiară destinată acoperirii cheltuielilor aferente EUCAP Sahel Mali în perioada 15 aprilie 2014-14 ianuarie 2015 este de 5 500 000 EUR. Valoarea de referință financiară destinată acoperirii cheltuielilor aferente EUCAP Sahel Mali în perioada 15 ianuarie 2015-14 ianuarie 2016 este de 11 400 000 EUR. Valoarea de referință financiară destinată acoperirii cheltuielilor aferente EUCAP Sahel Mali în perioada 15 ianuarie 2016-14 ianuarie 2017 este de 19 775 000 EUR. Valoarea de referință financiară pentru perioadele ulterioare se hotărăște de către Consiliu.”.
   
   Articolul 2
   Prezenta decizie intră în vigoare la data adoptării.
   
      Adoptată la Luxemburg, 6 iunie 2016,
      
         
            Pentru Consiliu
         
         
            Președintele
         
         H.G.J. KAMP
      
   
   
      (1)  Decizia 2014/219/PESC din 15 aprilie 2014 privind misiunea PSAC a Uniunii Europene în Mali (EUCAP Sahel Mali) (JO L 113, 16.4.2014, p. 21).
   
      (2)  Decizia (PESC) 2016/50 din 18 ianuarie 2016 de modificare a Deciziei 2014/219/PESC privind misiunea PSAC a Uniunii Europene în Mali (EUCAP Sahel Mali) (JO L 12, 19.1.2016, p. 48).